गाँव-समाज ने 10 डबरियों की एक विशाल जल संरचना तैयार की। तालाब के वेस्टविअर का पानी इन डबरियों में आता है। तीन स्तर पर पानी की एक शृंखला तैयार की है। तकनीकी विशेषज्ञ एम.एल. वर्मा का चिन्तन है कि इस डबरी के वेस्टविअर को नीचे की ओर एक बार फिर रोककर पानी की मनुहार की जा सकती है। बकौल मेहरबान सिंह- “नीचे खेतों में दिख रही सूखे में भी हरियाली इसी जल संचय का नतीजा है, जबकि पानी आन्दोलन के पहले औसत बरसात में भी ये खेत सूने पड़े रहते थे।”